THANI ยันมีแผนออกตราสารหนี้ใหม่หลังชุดเดิมครบกำหนด 1.1 หมื่นลบ.ทำหุ้นติดฟลอร์
THANI ยันมีแผนออกตราสารหนี้ใหม่หลังชุดเดิมครบกำหนด 1.1 หมื่นลบ.ทำหุ้นติดฟลอร์
THANI ยันมีแผนออกตราสารหนี้ใหม่ หลังหุ้นรูดติดฟลอร์วิตกชุดเดิมครบกำหนด 1.1 หมื่นลบ.
2 เม.ย. 2563

บริราชธานีลิสซิ่ง จำกัด (มหาชน) หรือ THANI ระบุว่า ตามที่ราคาหุ้นของบริษัทปรับตัวลงแรงในการซื้อขายวันนี้ ซึ่งนักลงทุนและนักวิเคราะห์หลักทรัพย์คาดว่ามาจากข่าวที่บริษัทมีตราสารหนี้ที่จะครบกำหนดภายในปีนี้ ประมาณ 11,000 ล้านบาทนั้น
ขณะนี้บริษัทได้มีการออกตราสารหนี้ระยะยาวเพื่อรองรับตราสารหนี้ที่จะครบกำหนดในไตรมาส 1/63 แล้วกว่า 6,000 ล้านบาท และยังมีแผนรองรับสำหรับการออกตราสารหนี้เพื่อทดแทน ตราสารหนี้ที่จะครบกำหนดดังกล่าว และมีวงเงินกับสถาบันการเงินต่าง ๆ เพื่อรองรับการดำเนินธุรกิจตามปกติอย่างเพียงพอ
ทั้งนี้ สถานการณ์ ณ ปัจจุบันว่าบริษัทยังคงดำเนินกิจการตามปกติ โดยบริษัทมิได้มีการเปลี่ยนแปลง หรือมีพัฒนาการที่มีนัยสำคัญในการดำเนินธุรกิจของบริษัท
อนึ่งราคาหุ้น THANI ปรับตัวลดลงทำจุดต่ำสุดของวันที่ 14.62% ในระหว่างการซื้อขายของวันนี้ และมาปิดตลาดที่ระดับ 3.22 บาท ลดลง 0.20 บาท หรือ 5.85% สวนทางตลาดหุ้นไทยที่ปรับขึ้น 2.96%
 
 